Մայր Հայրենիքէն հոգեւորականներ չստանալու հանգամանքն էր թերեւս, որ ստիպեց երջանկայիշատակ Տիրան Արքեպիսկոպոս Ներսոյեանը, տեսիլքը տեսնելու եւ հիմնելու Ներսէս Շնորհալի Հայրապետին անունը կրող Հոգեւոր Ընծայարանը։ 1961 թուականին, համեստ պայմաններու ներքոյ, Ընծայարանը իր դռները բացաւ երիտասարդներուն առջեւ, հարուստ եւ բազմազան ծրագիրներով։ Իր գոյութեան օրէն՝ Ընծայարանը տուաւ քանի մը տասնեակ շրջանաւարտներ, որոնք իրենց կրօնական հարուստ գիտելիքներով դարձան Հայաստանեայց Առաքելական Եկեղեցիներու նուիրեալ սպասաւորները, ինչպէս նաեւ Աստուծոյ խօսքը եւ լոյսը տարածող ուսուցիչները։